stanford-oval/wikipedia huggingface dataset:
כדור התעמלות
היסטוריה

הכדור פותח לראשונה בשנת 1963 בידי יצרנית הפלסטיק האיטלקית "אקווילינו קוזני" (Aquilino Cosani). החידוש העיקרי שהביאו כדורים אלו היה יכולתם לשמור על צורתם הכדורית גם לאחר שנקבו בהם חורים. הכדורים, שכונו אז "כדורי פצי" (Pezzi), שימשו בתחילה בשווייץ בתוכניות טיפול התפתחותי לתינוקות, ובהמשך נעשה בהם שימוש לטיפולים נוירו-התפתחותיים גם למבוגרים לאחר תאונות. היו שהמליצו על שימוש בכדור למבוגרים בעלי בעיות אורתופדיות. כאשר טכניקות הטיפול הללו יובאו לארצות הברית בידי מטפלים אמריקאים שגילו את יתרונות הטיפולים בשווייץ, קיבל הכדור את השם "כדור שווייצרי".
במהלך השנים נעשה השימוש בכדורים אלו רווח בחדרי כושר ואולמות התעמלות, וישנם המשתמשים בהם כחלק משגרת כושר כללית. נעשה בהם שימוש גם בטכניקות אלטרנטיביות כמו פילאטיס ויוגה.
השפעה על פעילות שרירי הגוף

כדור התעמלות יעיל לשיפור פעילות השרירים והיציבות הגופנית. הוא משפיע על פעילות השרירים בכמה דרכים עיקריות:
שיפור יציבות הגוף: ישיבה על כדור התעמלות דורשת הפעלת שרירים שונים, כולל שרירי הבטן והגב התחתון, לשמירה על שיווי משקל.
הגברת פעילות השרירים: במהלך תנועות גפיים, כדור התעמלות מגביר את פעילות השרירים בגזע הגוף שתומכים בתנועה ושומרים על יציבות.
שיפור תיאום ותפקוד מוטורי: השימוש בכדור דורש תיאום תנועות הגפיים תוך שמירה על יציבות, מה שמשפר את התפקוד המוטורי הכללי.
הפחתת מתח על השרירים: ישיבה על כדור התעמלות מפחיתה את הלחץ על הגב התחתון בהשוואה לכיסא, מה שעשוי להקל על כאבים ולשפר את פעילות השרירים באזור.
הגברת המודעות לגוף: השימוש בכדור התעמלות משפר את המודעות לגוף ולתנועות, מה שמוביל לשיפור בתפקוד הכללי של השרירים.
תרגול בהריון

כדור ההתעמלות מהווה כלי חשוב במהלך ההיריון, ומסייע במספר תחומים קריטיים. ראשית, הוא מסייע בהפחתת כאבי גב תחתון (LBP) על ידי חיזוק שרירי הליבה, כגון שרירי הבטן והגב התחתון אשר מספקים תמיכה נוספת לגב התחתון ותורמים ליציבות הכללית. שנית, השימוש בכדור ההתעמלות תורם לשיפור היציבה, דבר שמפחית את הלחץ על הגב והאגן ומפזר את העומס באופן שווה יותר. נוסף על כך, התרגולים עם הכדור מגבירים את הגמישות של השרירים והמפרקים, מה שמקל על תנועת הגוף ומשפר את הניידות במהלך ההיריון. יתרה מכך, פעילות גופנית זו מחזקת את השרירים הכלליים, מה שמסייע בניהול היעיל של השינויים הפיזיים המתרחשים במהלך ההיריון. לבסוף, היתרונות הנפשיים של השימוש בכדור כוללים שיפור מצב הרוח והפחתת מתח וחרדה, אשר חשובים לתמיכה נפשית כללית בתקופה זו.
כדור הפילאטיס

כדור הפילאטיס, הידוע גם ככדור התעמלות, הוא כלי אימון רב-תכליתי המשמש במגוון רחב של תרגילים לשיפור הכושר הגופני. הוא מהווה חלק בלתי נפרד מאימוני פילאטיס, בזכות יכולתו לשפר את היציבות, הגמישות והכוח. השימוש בכדור הפילאטיס תורם לחיזוק שרירי הליבה, אשר משחקים תפקיד מרכזי בשמירה על יציבה נכונה ובמניעת פציעות. בנוסף, תרגילים המבוצעים עם כדור הפילאטיס מעודדים את האיזון ואת הקואורדינציה, בכך שהם מכריחים את הגוף לעבוד נגד חוסר יציבות. יתרה מזו, הכדור מאפשר מגוון רחב של תרגילים מותאמים אישית, המתאימים לכל רמות הכושר, החל ממתחילים ועד למתקדמים. השילוב של תנועה ומודעות לגוף באימוני פילאטיס עם כדור תורם לחיזוק כולל של הגוף ולהגברת תחושת הרווחה האישית.
הערות שוליים

↑  H. Weaver, D. Vichas, P. H. Strutton, I. Sorinola, The effect of an exercise ball on trunk muscle responses to rapid limb movement, Gait & Posture 35, 2012-01-01, עמ' 70–77 doi: 10.1016/j.gaitpost.2011.08.009
↑  Janessa D. M. Drake, Steve L. Fischer, Stephen H. M. Brown, Jack P. Callaghan, Do Exercise Balls Provide a Training Advantage for Trunk Extensor Exercises? A Biomechanical Evaluation, Journal of Manipulative and Physiological Therapeutics 29, 2006-06-01, עמ' 354–362 doi: 10.1016/j.jmpt.2006.04.011
↑  Chiu-Fang Yan, Ya-Chi Hung, Meei-Ling Gau, Kuan-Chia Lin, Effects of a stability ball exercise programme on low back pain and daily life interference during pregnancy, Midwifery 30, 2014-04-01, עמ' 412–419 doi: 10.1016/j.midw.2013.04.011
↑  James L. Nuzzo, Grant O. McCaulley, Prue Cormie, Michael J. Cavill, Jeffrey M. McBride, Trunk Muscle Activity During Stability Ball and Free Weight Exercises, The Journal of Strength & Conditioning Research 22, 2008-01, עמ' 95 doi: 10.1519/JSC.0b013e31815ef8cd
שיפור הפעילות השרירית
תרגול בעזרת כדור התעמלות בזמן הריון
פרידריך שלגל

| --- | --- |

 לידה:  10 במרץ 1772 הנובר, נסיכות הבוחר מהנובר 
 פטירה:  12 בינואר 1829 (בגיל 56) דרזדן, ממלכת סקסוניה 
 מדינה:  ממלכת הנובר, נסיכות הבוחר מהנובר 
 מקום קבורה:  בית הקברות הקתולי הישן 
 מקום לימודים:  אוניברסיטת גטינגן 
 שפות היצירה:  גרמנית 
 סוגה:  מסה 
 זרם ספרותי:  הרומנטיקה של ינה
 בן או בת זוג:  דורותיאה שלגל (1804–?)  דורותיאה שלגל (1799–?) 
 פרסים והוקרה:  המסדר העליון של ישו 
 
וילהלם שלגל
קרל וילהלם פרידריך שלגל (בגרמנית: Karl Wilhelm Friedrich Schlegel;‏ 10 במרץ 1772 – 12 בינואר 1829) היה משורר גרמני, מבקר אמנות ומלומד. לצד אחיו הגדול  אוגוסט וילהלם פון שלגל היה מבקר מוביל ברומנטיקה של ינה.
חייו ועבודתו

קרל פרידריך פון שלגל נולד בהנובר. אביו יוהאן אדולף שלגל היה כומר ומשורר. הוא למד משפטים בגטינגן ולייפציג אבל, בסופו של דבר, הקדיש עצמו למחקרי ספרות. הוא פרסם ב-1797 את הספר היוונים והרומאים (Die Griechen und Römer) ואחריו היסטוריה של שירת היוונים והרומאים (Geschichte der Poesie der Griechen und Römer) (1798). בינה, בהיותו פרופסור שלא מן המניין (Privatdozent), היה יחד עם אחיו בין מייסדי כתב העת "אתנאום" (Athenaeum) ‏ 1798–1800). הוא תרם לכתב העת פתגמים ומאמרים שבהם מובעת בצורה הברורה ביותר העמדה של האסכולה הרומנטית. ביֶנה גם כתב את הרומן, אותו לא סיים, לוסינדה (1799) שהוא מעניין כניסיון להעביר לתורת מוסר מעשית את הדרישה הרומנטית לחירות אישית מלאה. כמו כן כתב את אלארקוס (Alarcos) (1802), טרגדיה שבה שילב, בלי הצלחה רבה, יסודות קלאסיים ורומנטיים. הרומן לוסינדה שבו הלל את האיחוד בין אהבה חושנית ורוחנית כאלגוריה של הארוס הקוסמי האלוהי עורר שערורייה גדולה בשל האופי האוטוביוגרפי הברור שלו. דבר זה תרם לכישלון הקריירה האקדמית בינה.
ב-1802 הוא נסע לפריז שם היה לו חוג מכרים, ביניהם היינריך כריסטוף קולבה (Heinrich Christoph Kolbe) והוא ערך שם את כתב העת "אירופה" (Europa). הוא הרצה על פילוסופיה והמשיך בלימודי המזרח. תוצאות למחקריו אלה כלולות בספרו על השפה וחכמת ההודים (Über die Sprache und Weisheit der Indier) (1808). באותה שנה המירו הוא ואשתו דורותיאה, בתו של משה מנדלסון, את דתם מפרוטסטנטיות לקתוליות. מאז התנגד יותר ויותר לעקרונות של חירות פוליטית ודתית. הוא עבר לווינה ב-1809 ומונה למזכיר חצר המלכות במטה של הארכידוכס קרל.
בתקופה מאוחרת יותר היה יועץ לשכת הציר בשגרירות האוסטרית בפרנקפורט אבל ב-1818 הוא חזר לווינה.
בינתיים פרסם את אוסף ההיסטוריות (Geschichte) שלו ושתי סדרות של הרצאות: על ההיסטוריה החדשה (Über die neuere Geschichte) (1811) והיסטוריה של הספרות העתיקה והחדשה (Geschichte der alten und neuen Literatur) (1815). אחרי שחזר לווינה מפרנקפורט הוא ערך כתב עת בשם "קונקורדיה" והתחיל באיסוף כל כתביו (Sämtliche Werke). הוא נשא גם הרצאות שפורסמו מחדש בספרו פילוסופיה של החיים (Philosophie des Lebens) (1829). הוא נפטר ב-12 בינואר 1829 בדרזדן.
הערכה

לפרידריך שלגל מקום מכובד בהיסטוריה של הספרות הגרמנית. הוא ואחיו היו מנהיגי האסכולה הרומנטית שנבעו ממנה רוב הדעות הקובעות על תכונותיהם של ימי הביניים ועל השיטות לביטוי ספרותי. מבין שני האחים היה פרידריך, ללא ספק, הגאון המקורי יותר. הוא היה המייסד המקורי של האסכולה הרומנטית. לו, יותר מכל חבר אחר באסכולה, אנחנו חייבים את הרעיונות המהפכניים והמתפתחים שהשפיעו, בצורה כל כך עמוקה, על התפתחות הספרות הגרמנית בראשית המאה ה-19.
מכתביו > בעברית

פראגמנטים, תרגום ואחרית-דבר - טוביה ריבנר. תל אביב: הקיבוץ המאוחד, 1982.
מכתביו > בגרמנית

Sämmtliche Werke. 10 Bde., Wien 1822–1825
Sämmtliche Werke. 2. Original-Ausgabe, 15 Bde., 4 Supplementbände, Wien & Bonn 1846
Ernst Behler, Jean-Jacques Anstett, Hans Eichner (Hrsg.): Friedrich Schlegel. Kritische Ausgabe seiner Werke. 35 Bde. (noch nicht abgeschlossen; Website(הקישור אינו פעיל) ), Paderborn u. a. 1958 ff.
Abt. 1: Kritische Neuausgabe
Abt. 2: Schriften aus dem Nachlaß
Abt. 3: Briefe
Abt. 4: Editionen, Übersetzungen, Berichte
Ernst Behler (Hrsg.): Friedrich Schlegel. Studienausgabe. 6 Bde., ebd. 1988;
Wolfgang Hecht (Hrsg.): Friedrich Schlegel. Werke. 2 Bde., Berlin / Weimar 1980.
Schriften zur Kritischen Philosophie 1795 – 1805. Mit einer Einleitung und Anmerkungen hrsg. von Andreas Arndt und Jure Zovko, Meiner, Hamburg 2007, ISBN 978-3-7873-1848-3(Inhalt und Einleitung, Rezension)
Vom ästhetischen Werte der griechischen Komödie, 1794
Über die Diotima, 1795
Versuch über den Begriff des Republikanismus, 1796
Georg Forster, 1797
Über das Studium der griechischen Poesie, 1797
Über Lessing, 1797
Kritische Fragmente („Lyceums“-Fragmente), 1797
Fragmente („Athenaeums“-Fragmente), 1797–1798
Lucinde, 1799
Über die Philosophie. An Dorothea, 1799
Gespräch über die Poesie, 1800
Über die Unverständlichkeit, 1800
Ideen, 1800
Charakteristiken und Kritiken, 1801
Transcendentalphilosophie, 1801
Alarkos, 1802
Reise nach Frankreich, 1803
Geschichte der europäischen Literatur 1803/1804
Grundzüge der gotischen Baukunst 1804/1805
Über die Sprache und Weisheit der Indier, 1808
Deutsches Museum, (als Hg.) 4 Bde. Wien 1812–1813, Camesina > s:Zeitschriften (Literatur)#DM|Zeitschriften Literatur
Geschichte der alten und neueren Literatur, Vorlesungen, 1815
לקריאה נוספת

מלכה לוקר, פני הרומאנטיקה: גרמניה, צרפת, אנגליה; מוסד ביאליק, תשכ"ב, עמ' 19–29.
הקשר ההודו-גרמני: החיפוש של פרידריך שלגל אחר מוצא הגרמנים מהודו, מאת חן צורף-אשכנזי. תל אביב, 2005. (דיסרטציה)
R. Haym, Die romantische Schule (1870); I. Rouge, F. Schlegel et la genie du romantisme allemand 1904
R. Haym, Erläuterungen In F. Schiegels Lucinde 1905
M. Joachimi, Die Weltanschauung der Romantik 1905(
W. Glawe, Die Religion F. Schlegels (1906); E. Kircher, Philosophie der Romantik 1906
M. Frank '"Unendliche Annäherung" Die Anfänge der philosophischen Frühromantik' 1997
Andrew Bowie From Romanticism to Critical Theory. The Philosophy of German Literary Theory 1997 .
דואר אפגניסטן

|  מידע כללי |
| --- | --- |
 מדינה:  אפגניסטן 
 מטה מרכזי:  קאבול 
 https://afghanpost.gov.af/en
 
בול דואר המציג את פסלי בודהה בבאמיאן (1951) שהונפקו על ידי דואר אפגניסטן
דואר אפגניסטן הוא ארגון הדואר והשליחויות הלאומי של אפגניסטן, שמטהו ממוקם בקאבול. יש לו סניפים בכל 34 המחוזות ובכ-420 הנפות של אפגניסטן.
למרבית הבתים באפגניסטן, במיוחד בשכונות הוותיקות ובאזורים הכפריים, לא מוגדרת כתובת רחוב. מסיבה זו, במקום כתובות רחוב, הדואר באפגניסטן עושה שימוש בשמות ובכלים אחרים לאיתור כתובות.
היסטוריה

הקמתו של שירות דואר רשמי באפגניסטן נזקפת לזכותו של שיר עלי ח'אן, אמיר אפגניסטן, שהקים לראשונה באפגניסטן שירות דואר בשנות ה-60 של המאה ה-19, כחלק מתוכנית רחבה יותר למודרניזציה של אפגניסטן.
עד לסוף שנות ה-70 של המאה ה-20, טרם המהפכה האסלאמית באיראן, השירות התפתח לאחד משירותי הדואר המפותחים ביותר באזור מרכז אסיה, עם פריסה נרחבת ויכולת לקבל ולהפיץ מכתבים בכל רחבי העולם.
היסטוריה > ציר זמן

1870: הוקם משרד הדואר הראשי בקאבול וכן סניפי דואר בבירה של כל מחוז במדינה, לשם אספקת שירותי דואר בסיסיים.
1892: הוקם סניף דואר סמוך לארג.
1908: רשת הדואר המשיכה להתפתח ולהתרחב.
1918: המינהל הכללי של הדואר, הטלגרף והטלפון הוכפף למשרד הפנים האפגני. הושלמה הקמתם של סניפי דואר בכל אחת מהערים הגדולות במדינה.
1925: הושק שירות דואר בינלאומי בין אפגניסטן להודו הבריטית דרך טורקהאם.
1928: המינהל הכללי של הדואר, הטלגרף והטלפון התנתק ממשרד הפנים והפך למשרד ממשלתי עצמאי. אפגניסטן הצטרפה לאיגוד הדואר העולמי, ונחתמו הסכמים עם חברות פרטיות שונות להרחבת משלוחי הדואר.
1929: החל שינוע דואר בכלי רכב לכיוון טורקהאם וקנדהאר. החל משלוח מגוון סוגי דואר בתוך המדינה ומחוצה לה, כולל מכתבים, גלויות, עיתונים, מגזינים, חומרים מודפסים וחבילות.
1934: שם מינהל הדואר שונה למחלקת הטלפון והטלגרף, ולאחר מכן הפך רשמית למשרד התקשורת האפגני.
1973: תוקן חוק שירותי הדואר.
במהלך שנות ה-90 של המאה ה-20, פעילותו של שירות הדואר האפגני הושעתה עקב מלחמת האזרחים במדינה. באותה תקופה, משלוח מכתב משמעותו הייתה בדרך כלל מציאת אדם שנוסע בכיוון היעד ומוכן לשאת מכתב עמו, בתקווה שזה יגיע ליעדו בסופו של דבר.
שירות הדואר החל לתפקד שוב בהדרגה לאחר הפלת שלטון הטליבאן בתחילת המאה ה-21 ובמהלך כהונתו של הנשיא חאמיד כרזאי, במיוחד בנוגע למשלוח מכתבים וחבילות. בהמשך, בין השנים 2017 ל-2021, דואר אפגניסטן הרחיב את פעילותו לתחומים נוספים: שינוע מטענים, שירותי מסחר אלקטרוני ואספקת שירותי מידע לסוכנויות ממשלתיות נוספות.
בתחילת העשור השלישי של המאה ה-21 היו באפגניסטן כ-3,000 נקודות חלוקת דואר לשימוש הציבור, סניף דואר אחד או שניים בכל מחוז, וסוכנות דואר אחת לפחות בכל נפה.
הערות שוליים

↑  "AWCC, Afghan Post sign cooperation agreement". Ariana News. 27 בפברואר 2022. נבדק ב-2023-01-29. {{cite news}}:  (עזרה)
↑  "Afghanistan's Post Office Begins Online Services". TOLOnews. 11 באפריל 2019. נבדק ב-2019-04-11. {{cite news}}:  (עזרה)
↑  "Decree converts Afghan Post to independent body". Pajhwok Afghan News. 13 בינואר 2020. נבדק ב-2023-01-29. {{cite news}}:  (עזרה)
↑  "Kabul: Streets with no names". BBC News. 2023-01-29. נבדק ב-30 בספטמבר 2011. {{cite news}}:  (עזרה)
1 2  Peter Hornung, "La philatélie au pays des Talibans" (Philately in the land of Talibans), Timbres magazine, April 2023, p.24-29.
נמי מלומד

| --- | --- |

 לידה:  5 בדצמבר 1988 (בת 35) ישראל רמת גן, ישראל 
 מוקד פעילות:  ישראל, ממלכת ארצות השפלה 
 מקום לימודים:  האקדמיה למוסיקה ולמחול בירושלים 
 שפה מועדפת:  עברית, אנגלית 
 כלי נגינה:  פסנתר, חליל צד, גיטרה קלאסית 
 פרסים והוקרה:  פרסי הוליווד למוזיקה במדיה (2018) 
 www.namicomposer.com
 פרופיל ב-IMDb
 
נעמה (נמי) מלומד (נולדה ב-5 בדצמבר 1988) היא מלחינה ישראלית המתמקדת במוזיקה לסרטים וטלוויזיה. מתגוררת בלוס אנג'לס, קליפורניה בשנים האחרונות. מנגנת בפסנתר, חליל צד וגיטרות.
הערות שוליים

↑  תוצאות תחרות הכוריאוגרפיה ה-34 ע"ש גרטרוד קראוס, באתר האקדמיה למוסיקה ולמחול בירושלים
↑  כתבה על הסרט "עד הסוף אמיר". הסרט נבחר כסרט הפותח בפסטיבל הסרטים "Palace" בבולגריה בשנת 2013, וכן הוקרן ברשתות הטלוויזיה בישראל ובבולגריה
↑  כתבה על הסרט "על הקצה". הסרט הוקרן בפסטיבל WIFF מיאמי פלורידה, פסטיבל הסרטים העצמאיים "גוטנברג" שוודיה, בקנדה ובאנגליה, וכן בבתי הספר לעסקים של אוניברסיטת הרווארד ואוניברסיטת ייל
↑  ההצגה 'לא אומרים איכס על אוכל', באתר 'במה'
↑  תוכנית SMPTV
↑  film scoring workshop participants
↑  Nami Melumad is the First Woman to Score a Star Trek Episode, “Q&A”, Daily Star Trek News (באנגלית)
↑  Pascale, Anthony (26 באוגוסט 2020). "Alex Kurtzman Says 'Section 31' Series Writers Building A "Very Surprising" Star Trek Show". TrekMovie.com. ארכיון מ-27 באוגוסט 2020. נבדק ב-12 בספטמבר 2020. {{cite web}}:  (עזרה)
↑  Hilary Lewis, Society of Composers & Lyricists Awards: Oscar Nominees Diane Warren, Son Lux Among Winners, February 16, 2023, The Hollywood Reporter
| --- | --- |
בקרת זהויות :  LCCN: no2020118541  MusicBrainz: 3f118b8c-f298-417b-bedd-448b170db8b4  VIAF: 9940160310474058300008   WorldCat (עם VIAF): 9940160310474058300008
מחוז תל אביב

ערך זה עוסק באחד מששת מחוזות ישראל. אם התכוונתם למחוז המשטרתי, ראו .
| --- | --- |

נמל תל אביב ושפך הירקון
 מדינה:  ישראל ישראל
 נפות במחוז:  1
 ערים במחוז:  10
 בירת המחוז:   תל אביב-יפו
 שטח:  176 קמ"ר (דירוג: 7)
 אוכלוסייה:  ‏
  ‑ במחוז:  1,512,400 (דירוג: 3, 2023)
  ‑ צפיפות:  8,593 נפש לקמ"ר (דירוג: 1, 2023)
 קואורדינטות:  32°05′00″N 34°48′00″E﻿ / ﻿32.083333333333°N 34.8°E﻿ / 32.083333333333; 34.8 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מפת מחוז תל אביב, מחולק לשלושה אזורים: תל אביב, רמת גן וחולון. למידע על ישוב, לחצו עליו
מחוז תל אביב הוא אחד מששת המחוזות של מדינת ישראל. מחוז תל אביב גובל בים התיכון ממערב ובמחוז המרכז בצפון, בדרום ובמזרח. בירתו של המחוז והעיר הגדולה ביותר בו היא תל אביב-יפו, ועל שמה הוא נקרא. במחוז יש נפה אחת, נפת תל אביב, ששטחה חופף את שטח המחוז. הנפה מחולקת לשלושה אזורים טבעיים: תל אביב, רמת גן וחולון. במדד הפריפריאליות הוגדר מרחק ממחוז תל אביב ונגישות פוטנציאלית כקריטריונים.
חלוקת השטח במחוז תל אביב היא כדלקמן:
64.2% שטח בנוי
12% חקלאות
21% קרקע, שיחים, סלעים ושטח חפור
חלוקת השימוש בשטח הבנוי היא כדלקמן:
62% מגורים
14% שטחי ציבור וקהילה
13% מסחר ומשרדים
8% תשתיות ותחבורה
3% תעשייה
דמוגרפיה

אוכלוסיית המחוז מנתה ב-31 בדצמבר 2014 1,350,000 איש, מהם:
1,258,800 (כ-93.2% מאוכלוסיית המחוז) יהודים.
15,800 (כ-1.2% מהאוכלוסייה) מוסלמים.
11,400 נוצרים.
63,800 אחרים.
חלוקה מוניציפלית

| ערים | מועצות מקומיות |  |
| --- | --- | --- |
|  אור יהודה  בני ברק  בת ים  גבעתיים  הרצליה  חולון  קריית אונו  רמת גן  רמת השרון  תל אביב-יפו |  אזור  כפר שמריהו |  |
בתחום המחוז נמצאות גם אוניברסיטת תל אביב ואוניברסיטת בר-אילן, קיבוץ גליל ים, ובי"ס מקוה ישראל
נתוני אוכלוסייה ושטח ביישובי המחוז > ערים

נתוני הערים נכונים לסוף שנת 2022 על פי נתוני אוכלוסייה ארעיים של הלשכה המרכזית לסטטיסטיקה.
| מספר | שם היישוב | סמל היישוב | דגל היישוב | מספר תושבים | שטח (בדונמים) | שנת הקמה | שנת הכרזה כעיר |
| --- | --- | --- | --- | --- | --- | --- | --- |
| 1 | תל אביב-יפו |  | Flag of Tel Aviv.svg | 479,714 | 51,830 | 1909 | 1921 |
| 2 | בני ברק |  | Flag of Bnei Brak.svgFlag of Tel Aviv.svg | 222,952 | 7,343 | 1924 | 1950 |
| 3 | חולון |  | Flag of Tel Aviv.svg | 197,469 | 19,200 | 1940 | 1950 |
| 4 | רמת גן |  | Flag of Tel Aviv.svg | 176,199 | 16,370 | 1921 | 1950 |
| 5 | בת ים |  | Flag of Tel Aviv.svg | 129,259 | 8,167 | 1926 | 1958 |
| 6 | הרצליה |  | Flag of Tel Aviv.svg | 109,293 | 21,850 | 1924 | 1960 |
| 7 | גבעתיים |  | Flag of Tel Aviv.svg | 62,242 | 3,246 | 1922 | 1959 |
| 8 | רמת השרון |  | Flag of Tel Aviv.svg | 48,048 | 16,792 | 1923 | 2002 |
| 9 | קריית אונו |  | Flag of Tel Aviv.svg | 44,526 | 4,112 | 1939 | 1992 |
| 10 | אור יהודה |  | Flag of Tel Aviv.svg | 40,168 | 5,141 | 1949 | 1988 |
נתוני אוכלוסייה ושטח ביישובי המחוז > מועצות מקומיות

| מספר | שם היישוב | סמל היישוב | מספר תושבים | שטח (בדונמים) | שנת הקמה |
| --- | --- | --- | --- | --- | --- |
| 1 | אזור |  | 13,628 | 2,415 | 1948 |
| 2 | כפר שמריהו |  | 1,956 | 2,665 | 1937 |
ראו גם

גוש דן
ערים בישראל
הערות שוליים

↑  הלשכה המרכזית לסטטיסטיקה, מדד הפריפריאליות של יישובים ורשויות מקומיות לשנת 2015
1 2  למ"ס, סטטיסטיקל 173 - שימושי הקרקע בישראל עד סוף 2013, באתר הלשכה המרכזית לסטטיסטיקה, ‏2018
↑  יישובים ואוכלוסייה, לפי קבוצת אוכלוסייה, מחוז, נפה ואזור טבעי
↑  ""8. אוכלוסייה ביישובים ובאזורים סטטיסטיים, לפי דת, סוף 2019"". Central Bureau of Statistics (Israel).
↑  לוח 3 - אוכלוסייה, ביישובים שמנו מעל 1000 תושבים, אתר הלשכה המרכזית לסטטיסטיקה, נכון ל-30/09/2008
↑  שנת ייסודה של תל אביב. יפו מוזכרת כבר בכתבים מהמאה ה-15 לפנה"ס.
↑  ביפו הוקמה עירייה כבר ב-1871.
↑  העיר מוזכרת כיישוב יהודי בתלמוד
| מחוזות ונפות מדינת ישראל |
| --- | --- | --- |
| מחוז הצפון | נפת רמת הגולן • נפת צפת • נפת עכו • נפת כנרת • נפת יזרעאל |   לחצו כדי להקטין חזרה   לחצו להגדלה      |
| מחוז חיפה | נפת חיפה • נפת חדרה |   לחצו כדי להקטין חזרה   לחצו להגדלה      |
| מחוז המרכז | נפת רמלה • נפת השרון • נפת פתח תקווה • נפת רחובות |   לחצו כדי להקטין חזרה   לחצו להגדלה      |
| מחוז תל אביב | נפת תל אביב |   לחצו כדי להקטין חזרה   לחצו להגדלה      |
| מחוז ירושלים | נפת ירושלים |   לחצו כדי להקטין חזרה   לחצו להגדלה      |
| מחוז הדרום | נפת אשקלון • נפת באר שבע |   לחצו כדי להקטין חזרה   לחצו להגדלה      |
| מחוז יהודה ושומרון | נפת יהודה ושומרון |   לחצו כדי להקטין חזרה   לחצו להגדלה      |
| דגל ישראל מחוז תל אביב |
| --- | --- | --- |
| נפות | נפת תל אביב חופפת את שטח המחוז |  |
| ערים | אור יהודה • בני ברק • בת ים • גבעתיים • הרצליה • חולון • קריית אונו • רמת גן • רמת השרון • תל אביב-יפו |  |
| מועצות מקומיות | אזור • כפר שמריהו |  |
| --- | --- |
בקרת זהויות :  MusicBrainz: 23a5d590-f8ca-4e1e-b6e2-41242ffa6c14 
תפוצה גאוגרפית של הקהילות האתנו-תרבותיות העיקריות במחוזות ירושלים, תל אביב והמרכז.
כיפוף כפיות

הקוסם הישראלי גיא בבלי מכופף כפיות במופע בדנמרק. תצלום משנת 2010
כיפוף כפיות הוא מונח גנרי לפעלולי קסם במהלכם מבצע הקוסם כיפוף של עצמים שונים, לרוב סכו"ם עשוי מתכת, לכאורה מבלי להפעיל כוח פיזי. זהו פעלול קסם הנפוץ למדי בקרב קוסמי הבמה כאשר מגוון שיטות משמשות ליצירת אשליה זו.
הפעלול זכה לפרסום רב באמצעי התקשורת במהלך שנות ה-70, כאשר קוסמים שונים טענו באותה העת כי ביכולתם לכופף כפיות בזכות יכולות על טבעיות. המפורסם שבהם היה הבדרן הישראלי-בריטי אורי גלר אשר טוען לאורך כל השנים כי הוא מדיום בעל כוחות על-טבעיים המסוגל לכופף כפיות ואובייקטים אחרים עשויים מתכת בכוח המחשבה בלבד. לאור הצהרות אלה, גלר ספג לאורך השנים ביקורת בעיקר בקרב הקהילה המדעית וחושפי תרמיות פסבדו-מדעיות, הטוענים כי הוא שרלטן (למשל, ג'יימס רנדי).
אזכורים בתרבות

בסרט מטריקס (1999) יש התייחסות לכיפוף כפיות - במהלך הסרט נער צעיר מכופף כפית על מנת להדגים את חוסר הממשות של הדמיות המחשב בתוך המטריקס. הנער אומר לניאו, גיבור הסרט, "אל תנסה לכופף את הכפית. זה בלתי אפשרי. במקום זאת תנסה באמת להבין את האמת. הכפית לא קיימת. ואז תראה שמה שמתכופף זה לא הכפית אלא אתה עצמך".
בסרט הישראלי סימה וקנין מכשפה (2003), סימה ניסתה לבדוק שהיא באמת מכשפה על ידי כך שהיא ניסתה לכופף כפית באמצעות כוח המחשבה.
בפוקימון, הפוקימונים העל חושיים קדברה ואלקזם אוחזים בכפיות (קדברה בכפית אחת ואלקזם בשתיים) שבעזרתם הם מראים את היכולות המנטליות שלהם.
לקריאה נוספת

יקי מנשפרוינד, עידן הבורות - מדריך מקוצר לאסטרולוגיה, עב"מים, רפואה אלטרנטיבית ועוד הבלים של העידן החדש, 2011, עמ' 91-74.
איליין אדוארדס

איליין לוסיל אדוארדס לבית שוורצנבורג (באנגלית: Elaine Lucille Edwards‏; 8 במרץ 1929 – 14 במאי 2018) הייתה פוליטיקאית אמריקאית מלואיזיאנה. אדוארדס הייתה חברה דמוקרטית בסנאט של ארצות הברית בשנת 1972, מונתה על ידי בעלה, מושל לואיזיאנה אדווין אדוארדס, לאחר מותו של אלן אלנדר.
היא הייתה הגברת הראשונה של לואיזיאנה במשך שתים עשרה שנים לא רצופות מ-1972 עד 1980 ושוב מ-1984 עד 1988, מה שהפך אותה לגברת הראשונה ששירתה הארוכה ביותר במדינה. בשנותיה האחרונות, היא הייתה אשת עסקים קטנה בתחום האופנה ושחקנית אופרת סבון זוטרה שבסיסה בעיר ניו יורק.
ביוגרפיה > ראשית חייה

אדוארדס נולדה ב-8 במרץ 1929 במרקסוויל, עיר המחוז של אבוילס פאריש, לואיזיאנה, לארול ליאו שוורצנבורג ומירל דופוי שוורצנבורג. איליין הוטבלה כקתולית, והיו לה שני אחים, פרנק (1928–2013), וראלף (נולד ב-1936).
היא נישאה לאדווין אדוארדס ב-1949. האמונה הקתולית שלה עצמה הייתה הדחף לחזרתו של אדווין לאמונה הקתולית. משקיף ציין כי איליין אדוארדס "רצתה את ההפך ממה שאדווין רצה. היא שנאה את קערת הדגים של הפוליטיקה." שניהם סיימו את בית הספר התיכון מרקסוויל. כשדנה על נישואיה ב-1984, אמרה אדוארדס: "כל מה שרציתי לעשות זה להתחתן וללדת תינוקות ולשמור על הבית".
ביוגרפיה > קריירה בסנאט

אדוארדס הייתה הגברת הראשונה של לואיזיאנה במשך שתים עשרה שנים לא רצופות מ-1972 עד 1980 ושוב מ-1984 עד 1988, מה שהפך אותה לגברת הראשונה שכיהנה את התקופה הארוכה ביותר במדינה. היא לא התגוררה באופן מלא באחוזת המושל במהלך הקדנציה השלישית של בעלה, במקום זאת בילתה את רוב זמנה במתחם המשפחה בדרום מזרח באטון רוז' שאותו רכשו במהלך כהונתו של יורשו/קודמו של אדווין, דייוויד ק. טרין.
ב-1 באוגוסט 1972, לאחר מותו של אלן אלנדר, אדווין אדוארדס מינה את איליין לסנאט האמריקני כדי לכהן את החודשים הנותרים של כהונתו של אלנדר.
בתגובה למינויה לסנאט, אמרה אדוארדס: "זו הזדמנות נפלאה, ואני מקבלת אותה. אבל אל לנו להטיל ספק. אני לא סנאטורית של ארצות הברית". אדוארדס לא ביקשה להיבחר בנובמבר 1972. היא התפטרה מיד עם הסמכתו של ג'יי בנט ג'ונסטון (שבעלה ניצח בפריימריז הדמוקרטים בבחירות לתפקיד המושל בשנה הקודמת) כמנצח בבחירות הכלליות ב-7 בנובמבר 1972 (בהן אלנדר היה מועמד עד מותו), ואפשרה לג'ונסטון לצבור ותק על פני סנאטורים חדשים אחרים שנבחרו באותו תאריך.
במהלך מסע הבחירות לנשיאות ב-1976, איליין תמכה בג'רלד פורד  על פני ג'ימי קרטר, בעוד שבעלה תמך תחילה במושל קליפורניה ג'רי בראון, ומאוחר יותר תמך בקרטר לאחר שבראון לא הצליח להשיג את המועמדות.
בשנת 1983, אדווין אדוארדס נבחר מחדש כמושל ובכך איליין הפכה שוב לגברת הראשונה של לואיזיאנה עד 1988.
ביוגרפיה > קריירה לאחר מכן

לאחר כהונתה בסנאט, אדוארדס החזיקה בבעלותה עסק קטן לייצור שמלות בהזמנה אישית והמשיכה בעסק הזה גם בזמן שכיהנה כגברת ראשונה במהלך הקדנציה השלישית של בעלה בשנות ה-80.
היא עברה לניו יורק בשנות ה-90 כדי למצוא עבודה מדי פעם כשחקנית אופרת סבון.
ביוגרפיה > חיים אישיים ומותה

אדווין ואיליין אדוארדס התגרשו ב-1989 לאחר ארבעים שנות נישואים. לזוג נולדו ארבעה ילדים, שתי בנות ושני בנים.
איליין אדוארדס מתה ב-14 במאי 2018, בבית בתה בדנהאם ספרינגס, לואיזיאנה, כשהיא סובלת מבעיות נשימה.